สวัสดีค่ะ อยากถามว่ากินยาคุมแบบ21เม็ดไปหมดแผงแรกแล้วแต่เว้นระยะได้แค่3วันค่ะ ก็เริ่มกินแผงใหม่เลย แบบนี้จะเป็นไรไหมค่ะเพราะประจำเดือนยังไม่มา และถ้าหยุดกินจะทำให้ประจำเดือนมาไหมค่ะ
สวัสดีค่ะ โดยปกติการทานยาคุมกำเนิดชนิด 21 เม็ด เมื่อทานครบ 21 เม็ดแล้ว ให้เว้นระยะ 7 วัน ซึ่งโดยส่วนใหญ่ เมื่อทานยาคุมเม็ดสุดท้ายไปแล้ว 2-4 วัน ก็จะมีประจำเดือนมาดังนั้น หากเว้นระยะไป 3 วัน ประจำเดือนก็อาจจะยังไม่มาได้ แล้วเมื่อเริ่มทานยาคุมกำเนิดแผงใหม่ต่อ ก็ย่อมจะทำให้ไม่มีประจำเดือนมาค่ะหากต้องการที่จะคุมกำเนิดต่อ ก็ให้ทานยาคุมต่อไปจนหมดแผงค่ะ หลังจากนั้น ก็ให้เว้นระยะให้ครบ 7 วันก่อนที่จะเริ่มทานแผงใหม่ด้วยค่ะ ซึ่งประจำเดือนก็น่าจะมาในช่วงเว้นระยะดังกล่าว แต่หากไม่มา ก็ต้องตรวจหาการตั้งครรภ์ดูด้วยค่ะแต่หากไม่ต้องการที่จะคุมกำเนิดแล้ว ก็ให้หยุดทานยาคุมได้เลย ซึ่งหลังจากหยุดไป 2-4 วัน ประจำเดือนก็จะมา อย่างไรก็ตาม การหยุดทานยาคุมในขณะที่ยังทานไม่ครบแผง ประสิทธิภาพในการป้องกันการตั้งครรภ์ก็จะหมดลงในทันที และหากมีเพศสัมพันธ์ ก็จะมีโอกาสตั้งครรภ์ได้ค่ะ